OpenLLM-France/wikimedia huggingface dataset:
# Francesc Vinyals i Ribas

Francesc Vinyals i Ribas (Terrassa, 5 de novembre del 1790 - Madrid, 11 de gener del 1838) va ser un compositor, mestre de capella i organista català.

## Biografia

Rebé la seva primera formació musical a la Basílica del Sant Esperit Terrassa, i als set anys obtingué la plaça de violinista a Santa Maria del Pi de Barcelona. Entrà a l'Escolania de Montserrat, on rebé el magisteri d'Anselm Viola i Jacint Boada. El seu nom és esmentat per Baltasar Saldoni en el seu Diccionario biográfico-bibliográfico de efemérides de músicos españoles (1860-1881), en què apareix al costat d'altres 25 músics egarencs formats a Montserrat. Es presentà a les oposicions per a mestre de capella de l'església de Martorell i les guanyà el 1806; hi assajà un nou mètode formació que en menys d'un any li permeté preparar nous cantaires per la capella. Posteriorment fou cantor a les catedrals de Santiago de Compostel·la, Segòvia, Burgos i Palència i mestre de capella a Lerma i Lleó. Va ser organista a Àvila i Sevilla i guanyà la plaça d'organista de l'església de San Isidro de Madrid. També tocà el violí i la viola.
Com a compositor fou autor d'obres de tècnica avançada.

## Referències

* ↑ Gregori i Cifré, Josep M. «El fons musical de la Catedral-Basílica del Sant Esperit i el seu repertori». Barcelona : Generalitat de Catalunya, Departament de Cultura i Mitjans de Comunicació, 2007, pàg. 36.

## Bibliografia

* Saldoni, Baltasar. Reseña histórica de la escolanía ó colegio de música de la Virgen de Montserrat en Cataluña, desde 1456 hasta hoy dia Madrid: Imp. de Repullés, 1856
* Ragon, Baltasar. (R. de la Galera) Una cosa cada dia (efemèrides terrassenques) Terrassa: Imp. Joan Morral, s.a.
# Erethistoides pipri

Erethistoides pipri és una espècie de peix de la família Erethistidae i de l'ordre dels siluriformes.

## Morfologia

* Els mascles poden assolir 3 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: rius Rihand a Uttar Pradesh i Sone a Bihar (l'Índia).

## Referències

* ↑ «Erethistoides pipri». Catalogue of Life. (anglès) (anglès)
* 1 2 3 FishBase (anglès)
* ↑ Menon, A.G.K., 1999 Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* ↑ Kapoor, D., R. Dayal i A.G. Ponniah, 2002. Fish biodiversity of India. National Bureau of Fish Genetic Resources Lucknow, Índia.775 p.
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# SZNZ: Summer

SZNZ: Summer és el vuitè EP de la banda estatunidenca de rock alternatiu Weezer, el segon de quatre que formen el projecte SZNZ (pronunciat en anglès seasons, estacions). Es va publicar digitalment el 21 de juny de 2022, coincidint amb el solstici d'estiu. Únicament se'n va extreure un senzill, titulat «Records».
Una setmana abans de la publicació digital del senzill, el 16 de juny, Weezer va treure una aplicació anomenada «Human Record Player», on es podia reproduir la cançó un cop l'usuari girava a si mateix en el sentit de les agulles del rellotge com un tocadiscos.

## Llista de cançons

Totes les cançons foren escrites i compostes per Rivers Cuomo, excepte les indicades.

## Crèdits
### Weezer

* Rivers Cuomo – cantant, guitarra, veus addicionals
* Brian Bell – guitarra, veus addicionals
* Patrick Wilson – bateria
* Scott Shriner – baix, veus addicionals

### Personal addicional

* Robopop – producció
* Suzy Shinn – producció addicional, producció vocal
* Bernie Grundman – masterització
* Charlie Brand – enginyeria àudio
* Andreas Sandnes – assistència enginyeria
* Sejo Navajas – assistència enginyeria

## Referències

* ↑ Hudson, Alex. «Weezer Share 'Summer' Single "Records" — but There's a Twist» (en anglès). Exclaim.ca, 17-06-2022. [Consulta: 17 gener 2023].
* ↑ Carter, Emily. «You can listen to the new Weezer single… but only by becoming a ‘human record player’» (en anglès). Kerrang!, 17-06-2022. [Consulta: 21 gener 2023].

## Enllaços externs

* Lloc web oficial de Weezer (anglès)
# Tarabay

Els Tarabay foren un clan beduí de la tribu Banu Haritha del nord de Palestina. Diversos membres del clan van governar el sandjak otomà de Ladjdjun als segles xvi i xvii que els fou acordat per Selim I en la seva campanya a Síria.
El primer membre destacat fou Karadja que va ser recaptador de tributs i governador militar de Mardj Ibn Amir, nomenat el 1480 pel soldà mameluc. El 1516 Selim I va tenir bones relacions amb els Tarabay i els va concedir el govern de Ladjdjun, a Palestina, dins la província de Damasc. Karadja fou succeït pel seu fill Tarabay ibn Karadja que es va oposar al rebel Djanbirdi al-Ghazzali (1520). Ali ibn Tarabay (1559-1571), Assaf ibn Tarabay (1571-1583), i Tarabay ibn Ali (vers 1583-1601) van governar a Ladjdjun. Tarabay ibn Ali va morir el 1601 i el va succeir Ahmed ibn Tarabay que va governar fins al 1647 i va estar quasi sempre en conflicte amb Fakhr al-Din II que governava el sandjak de Safad, col·lindant amb Ladjdjun. Zayn ibn Ahmed (1647-1660) i Muhammad ibn Ahmed (1660-1671) van governar després. El 1677 la família va perdre el govern i es va establir un governador otomà.

## Referències

* Ze'evi, Dror (1996), An Ottoman Century: The District of Jerusalem in the 1600s, Suny Press, ISBN 0791429156, a
# Meskalamdug

Meskalamdug (que significa "heroi de la bona terra") va ser un ensi (rei) d'Ur que no apareix a la Llista de reis sumeris. Va ser el pare de Mesannepada, rei de la Primera dinastia d'Ur a Sumer iniciador d'aquesta dinastia i que figura a les llistes de reis.
L'arqueoleg Sir Leonard Woolley va descobrir la seva tomba al cementiri reial d'Ur l'any 1924. Contenia nombrosos artefactes d'or incloent un elm amb una inscripció amb el nom del rei. La reina i esposa s'anomenava Ninbanda. Meskalamdug apareix també en un segell amb el títol de lugal (rei), però com que la tomba no tenia servidors no es va considerar una tomba reial. Posteriorment (deu anys després) el seu nom va aparèixer en una inscripció a Mari descoberta per l'arqueòleg André Parrot on se'l qualifica de pare del rei Mesannepada d'Ur, un rei ben testimoniat. La conclusió evident és que va ser l'antecessor tot i no ser considerat rei dels que van exercir l'hegemonia, sinó un simple rei local. Seria fill i successor d'Akalamdug.

## Referències

* ↑ Woolley, Leonard (et al.). Ur excavations. Londres; Filadèlfia (Pa.): British Museum; University of Pennsylvania, 1934, p. 163, 191.
* ↑ Cassin, Elena (et al.) (comp.). Los imperios del Antiguo Oriente I: del paleolítico a la mitad del segundo milenio. Madrid: Siglo XXI, 1979, p. 10, 55, 58. ISBN 8432300411.

## Enllaços externs

* Meskalamug at Bartleby.com (Text snippet from The Encyclopedia of World History (2001))
* Jane McIntosh: Ancient Mesopotamia. ABC-CLIO 2005, ISBN 1576079651, p. 73.
# Jaume Falguerona i Vilanova

Jaume Falguerona i Vilanova (Argelaguer, 6 d'agost de 1912 - Barbastre, 18 d'agost de 1936) fou un religiós claretià. És venerat com a beat per l'Església Catòlica.
Va ingressar al col·legi claretià de Cervera. Va continuar els seus estudis a Vic, Solsona i Barbastre. A l'inici de la Guerra civil espanyola, fou executat, juntament amb els seus companys de comunitat, per milicians anarquistes.
El 25 d'octubre de 1992 fou beatificat pel Papa Joan Pau II.

## Referències

* ↑ «Jaime Falgarona Vilanova». martiresdebarbastro.org. [Consulta: 26 setembre 2019].
* ↑ «13 d'agost. Beats Màrtirs Claretians de Barbastre». claretians.cat. [Consulta: 17 setembre 2019].
* ↑ «Felipe de Jesús Munárriz Azcona y 50 compañeros, Beatos». catholic.net. [Consulta: 17 setembre 2019].
* ↑ «Blessed Jaume Falgarona Vilanova». catholicsaints.info. [Consulta: 26 setembre 2019].

## Enllaços externs

* Goigs als Beats Màrtirs Esteve Casadevall i Jaume Falguerona.

## Vegeu també

* Beats màrtirs claretians de Barbastre
# Gabriel Berard i Gassol

Gabriel Berard i Gassol (Barcelona, ? - Barcelona, 1640) fou un prevere i jurista català. Morí assassinat durant el Corpus de Sang en tant que jutge de la Reial Audiència de Catalunya.
L'any 1639, com a jutge de l'audiència de Barcelona, feu entrar en vigor mesures contràries a les constitucions (tals com mobilitzacions, lleva de soldats i embargament d'aliments). Berard fou pressionat per Felip IV, el privat comte-duc Olivares i el virrei Dalmau de Queralt en la presa de decisions, fet que no el lliurà del descontentament popular. En conseqüència, durant la revolta del Corpus de Sang (7 de juny de 1640) morí assassinat i la seva casa fou saquejada i incendiada.
L'any 1626 dedica un escrit al comte-duc Olivares anomenat Discurso breve sobre la celebración de cortes de los fidelíssimos reynos de la Corona de Aragón.

## Referències

* 1 2 3 4 5 «Gabriel Berard i Gassol». Gran Enciclopèdia Catalana. Barcelona: Grup Enciclopèdia Catalana.
* ↑ Soler, Jordi; Strubell, Toni. «Efemèrides». El Punt Avui, 07-06-2009. [Consulta: 3 desembre 2011].

## Enllaços externs

* «Gabriel Berard i Gassol». Gran Enciclopèdia Catalana. Barcelona: Grup Enciclopèdia Catalana.
# Esperó de cavaller

L'esperó de cavaller, també rep el nom de Banyeta, Consolda peregrina i Esperó de sembrat (Delphinium peregrinum) és una espècie de planta herbàcia dins la família de les ranunculàcies (Ranunculaceae).

## Descripció

Té tiges erectes de (15-) 30 a 80 cm, pruïnoses, completament pubescents o només en la base. Les fulles inferiors són digitades amb segments gairebé linears, tot i que sovint han caigut ja en temps de florida, les superiors són enteres. Les flors són zigomorfes d'entre 5 a 15 flors d'un bonic color blau violeta, acabades en un esperó de 15 mm recorbat cap amunt formant un raïm. Els sèpals tenen la mateixa consistència i el color dels autèntics pètals. Cadascuna de les flors donarà lloc a tres fol·licles, plens de petites llavors negres. Floreix des del juny al setembre.

## Distribució

Aquesta espècie té una distribució latemediterrània (és a dir la conca del Mediterrani i sobrepassant-la en cert grau).

## Verí

Totes les parts de la planta contenen l'alcaloide delfinidina que és molt tòxic: provoca vòmits i en grans quantitats provoquen la mort. En minúscules quantitats, els extractes s'usen en la fitoteràpia peregrinum.

## Taxonomia

Delphinium peregrinum va ser descrita per Carl von Linné i publicat a Species Plantarum 1: 530, a l'any 1753.

### Etimologia

peregrinum: epítet llatí que significa "estranger".

### Algunes varietats i formes intraespecífiques

* D. peregrinum var. gracile (DC.) Germà Sennen i Pau
* D. peregrinum f. juncea Willk.
* D. peregrinum var. elongatum Boiss.
* D. peregrinum var. longipes Boiss.
* D. peregrinum L. var. cardiolpetalum (DC.) Jakob Emanuel Lange
* D. peregrinum L. var. confertum Boiss.
* D. peregrinum L. var. halteratum (Sibth. i Sm.) Coss.
* D. peregrinum L. var. junceum (DC.) Bég. i Vacc.
* D. peregrinum L. var. laxum Gatt. i Maire
* D. peregrinum L. var. macrosiphon Sennen
* D. peregrinum L. subsp. peregrinum
* D. peregrinum L. var. rifanum Maire & Sennen
* D. peregrinum L. var. verdunense (Balb.) Maire

## Referències

* 1 2 3 «"Delphinium peregrinum"». FloraCatalana.net. Arxivat de l'original el 2021-01-16. [Consulta: 28 gener 2021].
* 1 2 «Esperó de cavaller, banyeta». Institució Catalana d'Història Natural. [Consulta: 28 gener 2021].
* ↑ «Delphinium peregrinum». Tropicos.org. Missouri Botanical Garden. [Consulta: 28 gener 2021].
* ↑ «Dictionary of Botanical Epithets». [Consulta: 28 gener 2021].

## Enllaços externs

* Delphinium peregrinum en el Herbario de Linneo, Suecia
* Ranunculáceas de Israel
# Team Coast

El Team Coast va ser un equip alemany de ciclisme en ruta, creat l'any 2000, a partir de la fusió del Team Leonardo-Coast i el Team Greese, i desaparegut el 2003. L'última temporada en actiu es va anomenar Team Bianchi.

## Palmarès
### Voltes per etapes

* Volta a Suïssa. 2002 (Alex Zülle)
* Volta a la Comunitat Valenciana. 2002 (Alex Zülle)
* Volta a Colònia. 2003 (Jan Ullrich)
* Tour de Qatar de 2002. 2002 (Thorsten Wilhelms)

### Grans Voltes

* Tour de França
** 1 victòria d'etapa
*** 1 el 2003: Jan Ullrich

## Classificacions UCI

| Temporada | Classificació per equips | Millor ciclista en la classificació individual |
| 2000 | 40è (GSII) | Jan Bratkowski (236è) |
| 2001 | 21è | Fernando Escartín (46è) |
| 2002 | 5è | Alex Zülle (18è) |
| 2003 | 27è | Jan Ullrich (15è) |

## Enllaços externs

* Plantilles i uniformes
# Jean Etxepare Bidegorri

Jean Etxepare Bidegorri (anomenat "Mirikua" metge) (Mar Chiquita, Argentina, 1877 - Kanbo, Lapurdi, 1935 va ser un escriptor en èuscar. Va néixer a l'Argentina on els seus pares havien emigrat, però quan ell tenia 6 anys van tornar a Iparralde concretament a la localitat de Lekorne a Lapurdi. Estudià per a fer-se sacerdot al seminari de Larresoro però en sortí i es feu agnòstic. Es doctorà en medicina a Bordeus el 1901 amb una tesi sobre els trastorns associats als jugadors de pilota basca. Va ser columnista del setmanari Eskualduna i membre d'Euskaltzaindia. Piarres Xarritton ha compilat la seva obra completa.

## Obra

* Buruxkak (1910, Tours, recull d'articles
* Beribilez (1931) sobre un viatge en automòbil pel País Basc.

## Enllaços externs

* (basc) Jean Etxepare Bidegorri literaturaren zubitegian
# Garhi (Bhaisa Kheri)

Garhi (conegut també com a Bhaisa Kheri, esmentat també com Bhaisakho) fou un principat tributari protegit del tipus thakurat garantit, feudatari de Dhar, que formà parte de la subagència Bhil a l'Índia central i després de l'agència de Bhopawar. Estava format per tres pobles a la comarca de Dharampuri, pels quals el sobirà pagava un petit tribut. El thakur era responsable per tots els robatoris que es produïen sota la seva jurisdicció. El 1881 era thakur Nahar Singh, que tenia per capital el poble de Pipalda amb una població de 552 habitants. Els ingressos s'estimaven en 215 lliures.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Eleccions presidencials belarusses de 2010

Les eleccions presidencials de 2010 van tenir lloc a Belarús el 19 de desembre de 2010. L'elecció va ser planejada originalment per a principis de 2011. No obstant això, la data límit es va establir durant una sessió extraordinària de l'Assemblea Nacional de Belarús el 14 de setembre de 2010.
Dels deu candidats, el qui era l'actual president, Aleksandr Lukaixenko, va ser declarat guanyador per la Comissió Electoral Central, amb 79,67% dels vots. Andrej Sannikau (Andrei Sannikov) va rebre el segon major percentatge. Després d'una protesta que va ser violentament reprimida per la policia antiavalots de la nit després de l'elecció, centenars de manifestants i set candidats presidencials van ser arrestats per la KGB. - incloent el candidat Andrei Sannikov
Els països occidentals van condemnar l'elecció com una farsa i una ofensa flagrant a la democràcia i els drets humans. Els Estats Units i la Unió Europea van demanar l'alliberament de tots els ex candidats empresonats, però no van fer res més, excepte una prohibició de viatjar a Lukaixenko. Per contra, països com Síria, la Xina, Vietnam, i Rússia van felicitar el titular reelegit.

## Referències

* ↑ «Belarus sets date of presidential election for 19 December 2010». Arxivat de l'original el 6 de juliol 2011. [Consulta: 15 d’octubre 2015].
* ↑ Belarus Sets December Date For Presidential Vote, Radio Free Europe
* ↑ «ПРЕДВАРИТЕЛЬНЫЕ СВЕДЕНИЯ о результатах голосования по выборам Президента Республики Беларусь». Arxivat de l'original el 2011-07-18. [Consulta: 15 octubre 2015].
* ↑ «Lukashenko's Inauguration to be Held by February 19, CEC». Arxivat de l'original el 2012-08-02. [Consulta: 15 octubre 2015].
* ↑ Oliphant, Roland «Police guard threatened to rape Belarus Free Theatre director after election protest» (en anglès). The Daily Telegraph [London], 25-12-2010 [Consulta: 22 abril 2011].
* ↑ «Belarus: 7 presidential candidates face 15 years» (en anglès). Kyiv Post, 22-12-2010 [Consulta: 23 desembre 2010].
* ↑ «Dos caps de l'oposició belarussa, ferits greus durant els aldarulls després de les eleccions presidencials». http://www.ccma.cat/, 20-12-2010 [Consulta: 15 octubre 2015].
* 1 2 3 «China President congratulates Alexander Lukashenko on re-election» (en anglès). Belarusian Telegraph Agency, 24-12-2010 [Consulta: 24 desembre 2010].
* ↑ Dyomkin, Denis «Russia's Medvedev: Belarus vote "internal matter"» (en anglès). Reuters, 20-10-2010 [Consulta: 21 desembre 2010]. Arxivat 2010-12-23 a Wayback Machine.

## Enllaços externs

* Eleccions presidencials a Belarús
* Fotografies de protesta de l'oposició Arxivat 2010-12-22 a Wayback Machine.
# Fluïdesa sexual

La fluïdesa sexual és el concepte i la idea que, en general, una persona pot anar variant de preferències sexuals al llarg de la seva vida. Aquestes no tenen per què correspondre sempre a una "etiqueta" vigent en la seva societat i no tenen per què succeir-se d'una en una. Poden ser variacions ràpides o lentes, progressives o rupturals, puntuals o que durin temporades més o menys llargues, alternades o no, més o menys nombroses o nul·les. Així, el fet que una persona mantingui la mateixa preferència al llarg de la seva vida és un cas particular (cap variació en cap moment) d'una fluïdesa sexual amb infinites opcions. La bisexualitat no té per què ser una transició entre l'homosexualitat i l'heterosexualitat. Segons aquesta teoria, la personalitat, en general, fluctua amb el temps, i el comportament social, quan és lliure, és en general molt fluid.
Es distingeix del gènere neutre o queer en el fet que la fluïdesa acull totes les opcions, com homosexualitat, bisexualitat, heterosexualitat, ni homes ni dones, hermafrodita, no gènere, gènere neutre, transgènere, tercer gènere, masculinitat, feminitat, etc., i pot aparéixer-ne una o més, alhora o en moments diferents, en cada instant i etapa de la vida. El gènere neutre és una més de les opcions.

## Vegeu també

* Gènere indeterminat
* Rol de gènere, rol sexual

## Referències

* ↑ L. M. Diamond, Sexual Fluidity: Understanding Women's Love and Desire, Harvard University Press, 2008 (anglès)
* ↑ J. Diamond, El mundo hasta ayer, Barcelona, editorial Debate, 2012. (castellà)

## Enllaços externs

* Una revisió crítica dels coneixements actuals sobre la sexualitat i el gènere Arxivat 2016-09-24 a Wayback Machine. Concepció Garriga, 54 pàgs. PDF (català).
* ¿Qué es la fluidez sexual? Arxivat 2016-06-24 a Wayback Machine. article publicat a la revista Quo, 27 de gener de 2015 (castellà).
# Miguel Cruz

Miguel Cruz (El Salvador, 1911 - El Salvador, 9 de març de 2000) fou un futbolista salvadorenc de la dècada de 1940.
Fou internacional amb la selecció del Salvador.
Pel que fa a clubs, destacà a Universidad Católica de Xile.

## Referències

* ↑ Owsianski, Jarek. «El Salvador - Record International Players». RSSSF, 18-04-2004.
* ↑ Herrera S., Jorge. «Falleció Raúl "Araña" Magaña Monzón» (en castellà). Revista Debate, 07-10-2009. Arxivat de l'original el 2009-10-30.
* ↑ Se fue Americano Cruz - El Diario de Hoy (castellà)
* ↑ - La Prensa Grafica (castellà)
# Jan Batory

Jan Batory (Kalisz, 23 d'agost de 1921 - Varsòvia, 1 d'agost de 1981) és un guionista i director de cinema polonès.

## Biografia

El 1951 va ingressar a l'Escola Nacional de Cinema, Televisió i Teatre de Łódź (PWSF), on es va graduar el 1956. Des del 1953 va col·laborar amb Wanda Jakubowska a Żołnierz zwycięstwa i el 1955 amb Henryk Hechtkopf a Podhale w ogniu. El 1961 va dirigir el seu primer llargmetratge Odwiedziny prezydenta (Les visites del president), que va rebre la Conquilla de plata al Festival Internacional de Cinema de Sant Sebastià 1961. El 1962 va dirigir O dwóch takich, co ukradli księżyc (Història de dos infants que robaren la lluna), basada en el conte de Kornel Makuszyński i que el va fer molt popular a Polònia i que li va fer guanyar el Gran Premi de 1964 al Festival Internacional de Cinema de Gijón i el premi al Festival de Cinema de Teheran de 1966. La pel·lícula infantil tracta sobre els bessons enginyosos Jacek i Placek (interpretats pels germans bessons Lech i Jarosław Kaczyński de 12 anys) que volen capturar i vendre la lluna amb una xarxa de pesca. Més de 40 anys després, la pel·lícula va obtenir una nova popularitat a mesura que els bessons Kaczyński arribaren a president i primer ministre de la República de Polònia.
Després va fer altres pel·lícules per a nenes, com Karino amb Claudia Rieschel en el paper principal del jove veterinari, primer el 1974 com a sèrie de televisió de 13 parts, i el 1976 com a versió cinematogràfica. També va fer altres pel·lícules fins a la seva mort el 1981.

## Filmografia

* Director:
** Podhale w ogniu (1955)
** Odwiedziny prezydenta (1961)
** O dwóch takich, co ukradli księżyc (1962)
** Ostatni kurs (1963)
** Spotkanie ze szpiegiem (1964)
** Lekarstwo na miłość (1966)
** Dancing w kwaterze Hitlera (1968)
** Ostatni świadek (1969)
** Jezioro osobliwości (1972)
** Con amore (1976)
** Karino (1976)
** Skradziona kolekcja (1979)
** Zapach psiej sierści (1981)
* Guionista:
** Podhale w ogniu (1955)
** O dwóch takich, co ukradli księżyc (1962)
** Lekarstwo na miłość (1966)
** Dancing w kwaterze Hitlera (1968)
** Jezioro osobliwości (1972)
** Karino (èrie, 1974)
** Karino (1976)
** Skradziona kolekcja (1979)
** Zapach psiej sierści (1981)

## Referències

* ↑ Fitxa IMDb de Jan Batory
* ↑ Premis de l'any 1961 al web del Festival
* ↑ (anglès) « Poland's elections - Kaczynski Brothers: Movie Stars That Turned Politicians »

## Enllaços externs

* (polonès) Jan Batory a filmpolski.pl
* (polonès) Jan Batory a filmweb.pl